प्लांट के ठेका श्रमिकों को ईपीएफ का भुगतान नहीं
मांगों को लेकर शिवसेना की क्रमिक भूख हड़ताल शुरू
भास्कर संवाददाता | सारनी
सतपुड़ा पॉवर प्लांट में कार्यरत ठेका श्रमिकों की मांगों को लेकर शिवसेना ने बेमुद्दत भूख हड़ताल शुरू कर दी है। शिवसेना स्थानीय श्रमिकों को प्लांट में 70 फीसदी तक रोजगार देने, उन्हें ईपीएफ का भुगतान करने समेत 8 सूत्रीय मांगों को लेकर लगातार आंदोलन कर रही है। प्रबंधन की ओर से कार्रवाई नहीं होने के कारण हड़ताल शुरू की है। शिव सेना लंबे समय से ठेका श्रमिकों की मांग को लेकर लड़ाई लड़ रही है। जिला प्रमुख विनोद जगताप ने बताया सतपुड़ा प्लांट में ठेका श्रमिकों का शाेषण हो रहा है। श्रमिकों को सुविधाएं नहीं दी जा रही है। 30 अक्टूबर को चीफ इंजीनियर को ज्ञापन सौंपा था, लेकिन कार्रवाई नहीं हुई। इसके बाद 16 नवंबर को दोबारा आवेदन दिया। मामले को लेकर जिला श्रम पदाधिकारी, कलेक्टर के कहने के बाद भी प्रबंधन नहीं माना। इसके बाद उन्होंने हड़ताल शुरू की। ठेका श्रमिकों को राष्ट्रीयकृत बैंकों से मजदूरी का भुगतान करने, ईपीएफ देने, बेरोजगारों को प्लांट में 70 फीसदी रेाजगार देने, गेट पास अनिवार्य देने सहित अन्य मांग को लेकर धरना दे रहे रहे है।
hin_Deva hin_Deva kas_Deva hin_Deva